Olivia Hussey

Actores ffilm oedd Olivia Hussey (ganwyd Olivia Osuna; 17 Ebrill 1951 – 27 Rhagfyr 2024), sy'n fwyaf adnabyddus am ei rôl  fel Juliet yn y ffilm 1968 Franco Zeffirelli o Romeo and Juliet. gan William Shakespeare. Roedd ei gwobrau yn cynnwys Gwobr Golden Globe a Gwobr David di Donatello. 

Cafodd ei geni yn Buenos Aires, yn ferch i'r gantores tango o'r Ariannin Osvaldo Ribó. Treuliodd y rhan fwyaf o'i bywyd cynnar yn Lloegr gyda'i mam. Astudiodd ddrama am bum mlynedd yn Italia Conti Academy of Theatre Arts, Llundain.

Ar  ôl ymddangos yn Llundain ym 1966 mewn cynhyrchiad o The Prime of Miss Jean Brodie, gyferbyn â Vanessa Redgrave. Bu Hussey yn gweithio i Zefffirelli eto yng nghyfres Jesus of Nazareth (1977) fel Y Forwyn Fair.

Bywyd personol
Cafodd Hussey ei geni yn Buenos Aires, yr Ariannin, plentyn cyntaf Andrés Osuna (enw llwyfan Osvaldo Ribó, a Joy Hussey, ysgrifennydd cyfreithiol. Pabyddion oedd ei rhieni, a magwyd hi yn yr Eglwys Gatholig Rufeinig. 

Dyddiodd yn fyr â Leonard Whiting, ei chyd-seren yn Romeo a Juliet, ym 1968. Fe wnaethant aros yn ffrindiau trwy gydol ei hoes.

Ym 1971, priododd Hussey â Dean Paul Martin, mab yr actor enwog Dean Martin. Cawsant un mab, awdur ac actor Alexander Gunther Martin (ganwyd 1973). Fe wnaethant ysgaru yn 1978. Bu farw Martin ym 1987 mewn damwain awyren.

Rhwng 1980 a 1989, roedd Hussey yn briod â'r gantores Japaneaidd Akira Fuse. Cawsant un mab, Maximillian Hussey Fuse (ganwyd 1983).

Ym 1991, priododd hi â'r cerddor Americanaidd David Glen Eisley. Bu iddynt un ferch, yr actores India Eisley.

Cafodd Hussey ddiagnosis o ganser y fron yn 2008, a chafodd fastectomi dwbl. Dychwelodd y ganser yn 2017.

Bu farw Hussey yn ei chartref yn Los Angeles ar 27 Rhagfyr 2024, yn 73 oed. Talodd Leonard Whiting deyrnged iddi.

Cyfeiriadau

Categori:Actorion benywaidd yr 21ain ganrif o Loegr
Categori:Genedigaethau 1951
Categori:Hunangofianwyr yr 21ain ganrif o Loegr
Categori:Marwolaethau 2024